பாரதிதாசன்

பாரதிதாசன் (Bharathidasan, 29 ஏப்ரல் 1891 – 21 ஏப்ரல் 1964) பாண்டிச்சேரியில் பிறந்து, பெரும் புகழ்பெற்ற கவிஞர் ஆவார். இவருடைய இயற்பெயர் கனகசுப்புரத்தினம் ஆகும். தமிழாசிரியராகப் பணியாற்றினார். குயில் என்னும் ஒரு திங்களிதழை நடத்தி வந்தார். சுப்பிரமணிய பாரதியார் மீது கொண்ட பற்றுதலால், 'பாரதிதாசன்' என்கிற பெயரைச் சூட்டிக் கொண்டார். பாரதிதாசன், அவரது எழுச்சி மிக்க எழுத்துகளுக்காக, "புரட்சிக் கவிஞர்" என்றும் "பாவேந்தர்" என்றும் பரவலாக அழைக்கப்படுகிறார்.

 வாழ்க்கைக் குறிப்பு 
thumb
பாரதிதாசன், ஏப்ரல் 29, 1891 ஆம் ஆண்டு புதுவையில், செங்குந்த கைக்கோளர் மரபில் பெரிய வணிகராயிருந்த கனகசபை, இலக்குமி அம்மாள் ஆகியோருக்கு மகனாகப் பிறந்தார். 1920-ஆம் ஆண்டில் பழநி அம்மையார் என்பவரை மணந்து கொண்டார்.

பாரதிதாசன் சிறு வயதிலேயே பிரெஞ்சு மொழிப் பள்ளியில் பயின்றார். ஆயினும், தமிழ்ப் பள்ளியில் பயின்ற காலமே கூடுதலானது. தமது பதினாறாம் வயதிலேயே, கல்வே கல்லூரியில் தமிழ்ப் புலமைத் தேர்வு கருதிப் புகுந்தார். தமிழ் மொழிப் பற்றும் அறிவும் நிறைந்தவராதலின், இரண்டாண்டில், கல்லூரியிலேயே முதலாவதாகத் தேர்வுற்றார். பதினெட்டு வயதிலேயே அவரின் சிறப்புணர்ந்த அரசு, அவரை அரசினர் கல்லூரித் தமிழாசிரியராக நியமித்தது.

புதுவையிலிருந்து வெளியான தமிழ் ஏடுகளில், "கண்டழுதுவோன்", "கிறுக்கன்", "கிண்டல்காரன்", "பாரதிதாசன்" எனப் பல புனைப் பெயர்களில் எழுதி வந்தார்.

தந்தை பெரியாரின் தீவிரத் தொண்டராகவும் விளங்கினார் . மேலும் அவர் திராவிடர் இயக்கத்தில் மிகுந்த ஈடுபாடு கொண்டார் . அதன் காரணமாகக் கடவுள் மறுப்பு, சாதி மறுப்பு, மத எதிர்ப்பு போன்றவற்றினை தனது பாடல்கள் மூலம் பதிவு செய்தார். 1946, சூலை 29-இல் அறிஞர் அண்ணாவால், கவிஞர் "புரட்சிக்கவி" என்று பாராட்டப்பட்டு, ரூ.25,000 வழங்கப்பட்டுக் கௌரவிக்கப்பட்டார்.  

பிரபல எழுத்தாளரும், திரைப்படக் கதாசிரியரும், பெரும் கவிஞருமான பாரதிதாசன், அரசியலிலும் தன்னை ஈடுபடுத்திக் கொண்டார். புதுச்சேரி சட்டமன்ற உறுப்பினராக, 1954-ஆம் ஆண்டு தேர்ந்தெடுக்கப்பட்டார்.

பாரதிதாசன் நகைச்சுவை உணர்வு நிரம்பியவர். கவிஞருடைய படைப்பான பிசிராந்தையார் என்ற நாடக நூலுக்கு, 1969-இல் சாகித்ய அகாடமியின் விருது கிடைத்தது. இவருடைய படைப்புகள் தமிழ்நாடு அரசினரால் 1990-இல் பொது உடைமையாக்கப்பட்டன.

 பாரதியார் மீது பற்று 
பாரதிதாசன், அவரது மானசீக குருவாகப் சுப்ரமணிய பாரதியாரைக் கருதினார். சிறு வயதிலேயே சிறுசிறு பாடல்களை, அழகாகச் சுவையுடன் எழுதித் தமது தோழர்களுக்குப் பாடிக் காட்டுவார். நண்பர் ஒருவரின் திருமணத்தில், விருந்துக்குப் பின், சி. சுப்பிரமணிய பாரதியாரின் நாட்டுப் பாடலைப் பாடினார். பாரதியாரும் அவ்விருந்துக்கு வந்திருந்தார். ஆனால் பாரதிதாசனுக்கு அது தெரியாது. அப்பாடலே, அவரைப் பாரதியாருக்கு அறிமுகம் செய்து வைத்தது. ஆயினும் அதற்கு முன்பே அவர் பாரதியாரைச் சந்தித்திருப்பது பாரதியார் தாமே எழுதின தராசு என்ற தொடரில் பாரதிதாசனைப் பெயர் சுட்டாமலேயே ஒரு கைக்கோளச் சாதித் தமிழ்க் கவிராயர் தம்மிடம் வந்து எங்கெங்குக் காணினும் சக்தியடா- தம்பி  ஏழு கடல் அவள் மேனியடா!" என்று ஒரு பாடலைப் பாடிக் காட்டியதாகக் கூறியிருப்பது இவரே அந்தக் கவிராயர் என்று உறுதிப்படுத்துகிறது.

"தன் நண்பர்கள் முன்னால் பாடு" என்று பாரதி கூறப் பாரதிதாசன் "எங்கெங்கு காணினும் சக்தியடா" என்று ஆரம்பித்து, இரண்டு பாடல்களைப் பாடினார். இவரின் முதற் பாடல், பாரதியாராலேயே 'சிறீ சுப்பிரமணிய கவிதா மண்டலத்தைச் சார்ந்த கனக சுப்புரத்தினம் எழுதியது' என்றெழுதப்பட்டுச் 'சுதேசமித்திரன்' இதழுக்கு அனுப்பப்பட்டது.

இவ்வாறு பாரதியிடமிருந்து பாராட்டுகள் பெற்றதோடு மட்டுமல்லாமல், அவரது நட்பும் கிடைத்தது அவருக்கு. அன்றுமுதல், அவர் தனது இயற் பெயரான கனகசுப்புரத்தினம் என்பதைப் ‘பாரதிதாசன்’ என்று மாற்றிக் கொண்டார்.

 பாரதிதாசன் எழுதிய புகழ் பெற்ற சில வரிகள் 

 எங்கள் திருநாட்டில் எங்கள் நல்லாட்சியே..
 புதியதோர் உலகம் செய்வோம்  கெட்டபோரிடும் உலகத்தை வேரோடு சாய்ப்போம்..
 தமிழுக்கும் அமுதென்று பேர்  - அந்தத் தமிழின்பத் தமிழெங்கள் உயிருக்கு நேர்..
 எங்கள் வாழ்வும் எங்கள் வளமும் மங்காத தமிழென்று சங்கே முழங்கு!..

 காலவரிசை 

1891: புதுவையில், ஏப்ரல் மாதம் 29-ஆம் தேதி, 1891-ஆம் ஆண்டில் கனகசபை மற்றும் இலக்குமி அம்மாள் தம்பதியருக்கு, மகனாகப் பிறந்தார்.

1919: காரைக்காலைச் சேர்ந்த அரசினர் கல்லூரித் தமிழாசிரியாராகப் பதவியேற்றார்.

1920: பழநி அம்மையார் என்பவரைத் திருமணம் செய்து கொண்டார்.

1954: புதுச்சேரி சட்டமன்ற உறுப்பினராகத் தேர்ந்தெடுக்கப்பட்டார்.

1960: சட்டமன்ற தேர்தலில் தோல்வியைத் தழுவினார்.

1964: ஏப்ரல் மாதம் 21-ஆம் தேதி, 1964-ஆம் ஆண்டில் இயற்கை எய்தினார்.

1969: அவரது மரணத்திற்குப் பின் ஐந்து ஆண்டுகள் கழித்து அவரது பிசிராந்தையார் நாடகத்திற்காக அவருக்குச் சாகித்ய அகாடமி விருது வழங்கப்பட்டது.

1990: இவருடைய படைப்புகள் தமிழ் நாடு அரசினால் உடைமையாக்கப்பட்டன.

 ஆக்கங்கள் 
பாரதிதாசன் தன் எண்ணங்களைக் கவிதை, இசைப்பாடல், நாடகம், சிறுகதை, புதினம், கட்டுரை ஆகிய வடிவங்களில் வெளியிட்டார். அவற்றுள் சில:
 அம்மைச்சி (நாடகம்)
 உயிரின் இயற்கை, மன்றம் வெளியீடு (1948)
 உரிமைக் கொண்டாட்டமா?, குயில் (1948)
 எது பழிப்பு, குயில் (1948)
 கடவுளைக் கண்டீர்!, குயில் (1948)
 கழைக்கூத்தியின் காதல் (நாடகம்) 
 கலை மன்றம் (1955)
 கற்புக் காப்பியம், குயில் (1960)
 சத்திமுத்தப் புலவர் (நாடகம்) 
 நீலவண்ணன் புறப்பாடு
 பிசிராந்தையார், (நாடகம்) பாரி நிலையம் (1967) 
 பெண்கள் விடுதலை
 விடுதலை வேட்கை
 வீட்டுக் கோழியும் - காட்டுக் கோழியும், குயில் புதுவை (1959)
 ரஸ்புடீன் (நாடகம்)

இவை தவிர திருக்குறளின் பெருமையை விளக்கிப் பாரதிதாசன் செப்பலோசையில் அமையப்பெற்ற 5 கட்டளைக் கலித்துறைப் பாடல்களைப் பாடியுள்ளார்.

 நூல்கள் 
பாரதிதாசன் பாடல்கள், படைப்புகள் மதுரைத் திட்டத்தில்  உள்ளன. பாரதிதாசன் படைப்புகள் பல, அவர் வாழ்ந்தபொழுதும், அவரின் மறைவிற்குப் பின்னரும், நூல்வடிவம் பெற்றுள்ளன. அவற்றின் பட்டியல்:
 வ.எண்  நூலின் பெயர்  முதற்பதிப்பு ஆண்டு  வகை  பதிப்பகம் குறிப்பு 01 அகத்தியன்விட்ட புதுக்கரடி 1948 காவியம்பாரதிதாசன் பதிப்பகம், புதுவை    பாரதிதாசன் கவிதைகள் - மூன்றாம் தொகுதியில் இணைக்கப்பட்டு உள்ளது.02 சத்திமுத்தப்புலவர் 1950 நாடகம்பாரதிதாசன் பதிப்பகம், புதுவை   03 இன்பக்கடல் 1950 நாடகம்பாரதிதாசன் பதிப்பகம், புதுவை   04 அமிழ்து எது?  1951 கவிதை   பாரதிதாசன் கவிதைகள் - மூன்றாம் தொகுதியில் இணைக்கப்பட்டு உள்ளது.05 அமைதி 1946  நாடகம்செந்தமிழ் நிலையம், இராமச்சந்திராபுரம் 06அழகின் சிரிப்பு 1944 கவிதைமுல்லை பதிப்பகம், சென்னை07இசையமுது (முதலாம் தொகுதி)  1942  இசைப்பாடல்பாரத சக்தி நிலையம், புதுவை08இசையமுது (இரண்டாம் தொகுதி) 1952  இசைப்பாடல்பாரதிதாசன் பதிப்பகம், புதுச்சேரி09இந்தி எதிர்ப்புப் பாடல்கள்1948இசைப்பாடல்    10 இரணியன் அல்லது இணையற்ற வீரன்  1939  நாடகம்  குடியரசுப் பதிப்பகம் 1934 – செப்டம்பர் 5ஆம் நாள் பெரியார் தலைமையில் அரங்கேற்றப்பட்டது.11 இருண்டவீடு 1944  காவியம்  முத்தமிழ் நிலையம், கோனாபட்டு, புதுக்கோட்டை 12இலக்கியக் கோலங்கள் 1994 குறிப்புகள் நியூ செஞ்சுரி புக் ஹவுஸ், சென்னை  ச. சு. இளங்கோ பதிப்பு13இளைஞர் இலக்கியம்  1958  கவிதை  14 உலகம் உன் உயிர் 1994  கவிதை நியூ செஞ்சுரி புக் ஹவுஸ், சென்னை வெவ்வேறு இதழ்களில் எழுதிய தலையங்கக் கவிதைகள். ச. சு. இளங்கோ பதிப்பு15உலகுக்கோர் ஐந்தொழுக்கம் 1994  கட்டுரைகள் நியூ செஞ்சுரி புக் ஹவுஸ், சென்னை  ச.சு.இளங்கோ பதிப்பு. தலையங்கக் கட்டுரைகள்16 எதிர்பாராத முத்தம் 1938 கவிதை - 17 எது இசை?  1945 சொற்பொழிவும் பாடல்களும்    கமலா பிரசுராலயம், 59 பிராட்வே, சென்னை  பாரதிதாசனும் பாடல்களும் அண்ணாதுரையின் கட்டுரையும் சர் ஆர்.கே.சண்முகம் செட்டியார், சர் மு. அண்ணாமலை செட்டியார், ராஜாகோபாலாச்சாரியார் ஆகியோரின் கருத்துகளும் அடங்கிய தொகுப்புகுடிஅரசு, 1945-01-27, பக்.1018 ஏழைகள் சிரிக்கிறார்கள் 1980  சிறுகதைகள்  பூம்புகார் பிரசுரம், சென்னை ச. சு. இளங்கோ பதிப்பு. 19ஏற்றப் பாட்டு  1949  இசைப்பாடல்   பாரதிதாசன் கவிதைகள் - மூன்றாம் தொகுதியில் இணைக்கப்பட்டு உள்ளது.20  ஒரு தாயின் உள்ள மகிழ்கிறது 1978 இசைப்பாடல் பூம்புகார் பிரசுரம், சென்னை த.கோவேந்தன் பதிப்பு21 கடற்மேற் குமிழிகள் 1948  காவியம்   பாரதிதாசன் கவிதைகள் - மூன்றாம் தொகுதியில் இணைக்கப்பட்டு உள்ளது.22 கண்ணகி புரட்சிக் காப்பியம் 1962   காவியம்  அன்பு நிலையம், சென்னை  23கதர் இராட்டினப்பாட்டு,  1930 இசைப்பாடல்   காசி ஈ லஷ்மண் பிரசாத், ஶ்ரீவேல் நிலையம், புதுச்சேரி 24 கவிஞர் பேசுகிறார் 1947 சொற்பொழிவு திருச்சி   அன்பு ஆறுமுகம் என்பவரால் தொகுக்கப்பட்டது25 கழைக்கூத்தியின் காதல்  1951  நாடகம்  26 கற்கண்டு  1945  நாடகம்   பாரதிதாசன் நாடகங்கள் தொகுதியில் இடம்பெற்றுள்ளது27 காதலா? கடமையா?  1948 காவியம்பாரதிதாசன் பதிப்பகம், புதுச்சேரி  28 காதல் நினைவுகள்  1944 கவிதை  செந்தமிழ் நிலையம், இராமச்சந்திரபுரம்  29 காதல் பாடல்கள்  1977  கவிதை  பூம்புகார் பிரசுரம், சென்னை த.கோவேந்தன் பதிப்பு30குடும்பவிளக்கு – முதல் பகுதி: ஒருநாள் நிகழ்ச்சி  1942 காவியம்  பாரத சக்தி நிலையம், புதுவை 31 குடும்ப விளக்கு - 2ஆம் பகுதி: விருந்தோம்பல்  1944  காவியம்  முல்லைப் பதிப்பகம், சென்னை  32  குடும்ப விளக்கு - 3ஆம் பகுதி: திருமணம்  1948  காவியம் முல்லைப் பதிப்பகம், சென்னை    33  குடும்ப விளக்கு - 4ஆம் பகுதி: மக்கட்பேறு  1950  காவியம் முல்லைப் பதிப்பகம், சென்னை    34  குடும்ப விளக்கு - 5ஆம் பகுதி: முதியோர் காதல்  1950  காவியம் முல்லைப் பதிப்பகம், சென்னை  ஐந்துபகுதிகளும் இணைந்த பதிப்பு பின்னாளில் வந்தது.35குமரகுருபரர் 1992 நாடகம் காவ்யா, பெங்களூர் 1944ஆம் ஆண்டில் இந்நாடகம் 1992ஆம் ஆண்டில் தமிழ்நாடனால் பதிப்பிக்கப்பட்டது36 குயில் பாடல்கள் 1977  கவிதை  பூம்புகார் பிரசுரம், சென்னை த.கோவேந்தன் பதிப்பு37குறிஞ்சித்திட்டு 1959  காவியம் பாரி நிலையம், சென்னை  38 கேட்டலும் கிளத்தலும் 1981 கேள்வி-பதில் பூம்புகார் பிரசுரம், சென்னை ச. சு. இளங்கோ பதிப்பு 39 கோயில் இருகோணங்கள்  1980  நாடகம்  பூம்புகார் பிரசுரம், சென்னை ச. சு. இளங்கோ பதிப்பு 40 சஞ்சீவி பர்வதத்தின் சாரல் 1930  காவியம் ம. நோயேல் வெளியீடு, புதுவை  பாரதிதாசன் கவிதைகள் - முதலாம் தொகுதியில் காவியங்கள் பகுதியில் இணைக்கப்பட்டு உள்ளது.41 சிரிக்கும் சிந்தனைகள்  1981  துணுக்குகள்  பூம்புகார் பிரசுரம், சென்னை ச. சு. இளங்கோ பதிப்பு42 சிறுவர் சிறுமியர் தேசியகீதம்  1930  கவிதை  43 சுயமரியாதைச் சுடர்  1931 பாட்டு   கிண்டற்காரன் என்னும் புனைப்பெயரில் எழுதிய 10 பாடல்களைக் கொண்டது. குத்தூசி குருசாமிக்கு இந்நூல் படையல் 44 செளமியன் 1947 நாடகம்  45 சேரதாண்டவம் 1949 நாடகம் பாரதிதாசன் பதிப்பகம், புதுச்சேரி  46 தமிழச்சியின் கத்தி 1949 காவியம்  பாரதிதாசன் பதிப்பகம், புதுச்சேரி  47 தமிழியக்கம் 1945 கவிதை செந்தமிழ் நிலையம், ராயவரம்  ஒரே இரவில் எழுதியது48 தமிழுக்கு அமிழ்தென்று பேர்  1978  கவிதை   பூம்புகார் பிரசுரம், சென்னை த.கோவேந்தன் பதிப்பு49  தலைமலை கண்ட தேவர் 1978 நாடகம்  பூம்புகார் பிரசுரம், சென்னை ச. சு. இளங்கோ பதிப்பு 50 தாயின் மேல் ஆணை 1958  கவிதை  51 தாழ்த்தப்பட்டோர் சமத்துவப் பாட்டு 1930  பாட்டு  ம. நோயேல் வெளியீடு, புதுவை பாரதிதாசன் கவிதைகள் - மூன்றாம் தொகுதியில் இணைக்கப்பட்டு உள்ளது.52 திராவிடர் திருப்பாடல் 1948 கவிதை  பாரதிதாசன் கவிதைகள் - மூன்றாம் தொகுதியில் இணைக்கப்பட்டு உள்ளது.53 திராவிடர் புரட்சித் திருமணத் திட்டம் 1949  கவிதை   பாரதிதாசன் கவிதைகள் - மூன்றாம் தொகுதியில் இணைக்கப்பட்டு உள்ளது.54 தேனருவி 1956 இசைப்பாடல் பாரதிதாசன் பதிப்பகம், புதுச்சேரி  1978ஆம் ஆண்டில் சென்னை பூம்புகார் பதிப்பகம் வெளியிட்ட த. கோவேந்தன் பதிப்பில் புதிய பாடல்கள் இணைக்கப்பட்டுள்ளன.55  தொண்டர் வழிநடைப் பாட்டு 1930  பாட்டு 56 நல்லதீர்ப்பு  1944  நாடகம்  முல்லைப் பதிப்பகம், சென்னை 57  நாள் மலர்கள்  1978 கவிதை   பூம்புகார் பிரசுரம், சென்னை த.கோவேந்தன் பதிப்பு58 படித்த பெண்கள்1948 நாடகம் 59 பன்மணித்திரள்  1964  கவிதை  60  பாட்டுக்கு இலக்கணம்  1980  இலக்கணம்  பூம்புகார் பிரசுரம், சென்னை ச. சு. இளங்கோ பதிப்பு 61 பாண்டியன் பரிசு 1943 காவியம் முல்லைப் பதிப்பகம், சென்னை62 பாரதிதாசன் ஆத்திசூடி 1948  கவிதை    63  பாரதிதாசன் கதைகள்  1955  சிறுகதை ஞாயிறு நூற்பதிப்பகம், புதுச்சேரி  சிவப்பிரகாசம் பதிப்பு. புதுவை முரசு இதழில் வெளிவந்த 14 படைப்புகளின் தொகுப்பு64 பாரதிதாசனின் கடிதங்கள் 2008 கடிதங்கள்  ச.சு.இளங்கோ பதிப்பு65 பாரதிதாசன் கவிதைகள் (முதல் தொகுதி)1938 கவிதைகுஞ்சிதம் குருசாமி, கடலூர்66 பாரதிதாசன் கவிதைகள் (இரண்டாம் தொகுதி)  1949  கவிதை பாரதிதாசன் பதிப்பகம், புதுச்சேரி   இ.பதிப்பு 195267 பாரதிதாசன் கவிதைகள் (மூன்றாம் தொகுதி)  1955  கவிதை  68பாரதிதாசன் கவிதைகள் (நான்காம் தொகுதி) 1977  கவிதை பாரி நிலையம், சென்னை.  69 பாரதிதாசன் நாடகங்கள்  1959   கவிதை பாரி நிலையம், சென்னை  70 பாரதிதாசனின் புதிய நாடகங்கள்1994 நாடகங்கள் நியூ செஞ்சுரி புக் ஹவுஸ், சென்னை ச.சு.இளங்கோ பதிப்பு71 பாரதிதாசனின் புதினங்கள் 1992 புதினம்  ச.சு.இளங்கோ பதிப்பு72 பாரதிதாசன் பேசுகிறார் 1981 சொற்பொழிவு  ச.சு.இளங்கோ பதிப்பு. 73 பாரதிதாசன் திருக்குறள் உரை 1992    உரை   பாரி நிலையம், சென்னை ச.சு.இளங்கோ பதிப்பு74பாவேந்தர் பாரதிதாசன் திரைத்தமிழ் 2012 திரைக்கதை  பாரி நிலையம், சென்னை ச.சு.இளங்கோ பதிப்பு. ஆயிரம் தலை வாங்கிய அபூர்வசிந்தாமணி, வளையாபதி ஆகிய திரைப்படங்களின் திரைக்கதை, உரையாடல்கள் பற்றிய ஆய்வும் பதிப்பும்75 பிசிராந்தையார் 1967  நாடகம்  1970ஆம் ஆண்டில் சாகித்ய அகாதெமி விருது பெற்றது.  76 புகழ்மலர்கள் 1978  கவிதை  பூம்புகார் பிரசுரம், சென்னை த.கோவேந்தன் பதிப்பு77 புரட்சிக் கவி1937கவிதை  ஶ்ரீசாரதா பிரஸ், புதுவை   பாரதிதாசன் கவிதைகள் - முதலாம் தொகுதியில் காவியங்கள் பகுதியில் இணைக்கப்பட்டு உள்ளது. 78 பொங்கல் வாழ்த்துக் குவியல் 1954 கவிதைபாரதிதாசன் பதிப்பகம், புதுச்சேரி 79 மணிமேகலை வெண்பா 1962 கவிதை  80 மயிலம் சுப்பிரமணியர் துதியமுது 1926 இசைப் பாடல்  காசி-லஷ்மண் பிரசாத், வேல் நிலையம், புதுச்சேரி   81 மயிலம்  ஸ்ரீ சிவசண்முகக்கடவுள் பஞ்சரத்நம்1925 கவிதை ஜெகநாதம் பிரஸ், புதுவை  82 மயிலம் ஸ்ரீ ஷண்முகம் வண்ணப்பாட்டு1920இசைப்பாடல்ஜெகநாதம் பிரஸ், புதுவை   83 மானுடம் போற்று 1984 கட்டுரைகள்  பூம்புகார் பிரசுரம், சென்னை  ச.சு.இளங்கோ பதிப்பு84முல்லைக்காடு 1948 கவிதை ஞாயிறு நூற்பதிப்பகம், புதுச்சேரி  85 வந்தவர் மொழியா? செந்தமிழ்ச் செல்வமா?  1980  இலக்கணம்  பூம்புகார் பிரசுரம், சென்னை ச.சு.இளங்கோ பதிப்பு86 வேங்கையே எழுக 1978 கவிதை  பூம்புகார் பிரசுரம், சென்னை த.கோவேந்தன் பதிப்பு

 திரையுலகில் பாரதிதாசன் பாவேந்தர் பாரதிதாசன் நினைவு அருங்காட்சியகம் - ஆய்வு மையம் விளக்கக்கையேடு, கலை பண்பாட்டுத்துறை, புதுச்சேரி அரசு 
திராவிட இயக்கத் தலைவர்களுள் முதன்முதலாகத் திரைப்படத்துறைக்குள் நுழைந்தவர் பாரதிதாசனே ஆவார். 1937-ஆம் ஆண்டில் திரைப்படத் துறைக்குள் நுழைந்த பாரதிதாசன் தனது இறுதிநாள் வரை அத்துறைக்குக் கதை, திரைக்கதை, உரையாடல், பாடல், படத்தயாரிப்பு எனப் பல வடிவங்களில் தனது பங்களிப்பை வழங்கிக்கொண்டு இருந்தார்.

 திரைக்கதை, உரையாடல் 
அவ்வகையில் இவர் பின்வரும் படங்களுக்குத் திரைக்கதை, உரையாடல், பாடல் எழுதினார்:

வ.எண். திரைப்படத்தின் பெயர்ஆண்டுஇயக்குநர்  கதாநாயகன்  தயாரிப்பாளர் குறிப்பு 1 பாலாமணி அல்லது பக்காத்திருடன் 1937 -  தி. க. சண்முகம்   - 2 இராமானுஜர் 1938  வ. ராமசாமி  சங்கு சுப்ரமணியம்  - 3 கவிகாளமேகம் 1940   எல்லிஸ் ஆர். டங்கன்    டி. என். ராஜரத்தினம் - 4 சுலோசனா  1944  டி. ஆர். சுந்தரம்   டி. ஆர். சுந்தரம்   மார்டன் தியேட்டர்ஸ்5 ஆயிரம் தலைவாங்கிய அபூர்வ சிந்தாமணி1947- பி. எஸ். கோவிந்தன் -6 பொன்முடி 1949 -  பி. வி. நரசிம்மபாரதி  - 7 வளையாபதி 1952  -  ஜி.முத்துக்கிருட்டிணன் - 8 குமரகுருபரர் -  -   -  மாடர்ன் தியேட்டர்ஸ்8பாண்டியன் பரிசு  -  சிவாஜி கணேசன்  பாரதிதாசன் பிக்சர்ஸ்  தொடக்கவிழாவோடு நின்றுவிட்டது9முரடன்முத்து  -  -  -  பாரதிதாசன் பிக்சர்ஸ்படமாக உருவாகவில்லை10மகாகவி பாரதியார் -  -  -  பாரதிதாசன் பிக்சர்ஸ் படமாக உருவாகவில்லை

இவற்றுள் பாண்டியன் பரிசு, முரடன் முத்து, மகாகவி பாரதியார் ஆகிய படங்களைத் தானே சொந்தமாகத் தயாரிக்கும் முயற்சியில் தனது இறுதிக்காலத்தில் ஈடுபட்டு பல்வேறு இன்னல்களுக்கு ஆளானார்.

 திரைப்படப்பாடல்கள்  
பாரதிதாசன் திரைப்படத்திற்கென தானே பல பாடல்களை இயற்றினார்.  இவர் வெவ்வேறு சூழல்களில் இயற்றிய பாடல்கள் சிலவற்றைச் சிலர் தத்தம் படங்களில் பயன்படுத்திக்கொண்டனர். அப்பாடல்களும் அவை இடம்பெற்ற திரைப்படங்களும் பின்வருமாறு:
வ.எண்  பாடல்கள்  திரைப்படம்  ஆண்டு பாடகர்  இசையமைப்பாளர்1  அனைத்துப் பாடல்களும்  பாலாமணி அல்லது பக்காத்திருடன்  1937  -  -2  அனைத்துப் பாடல்களும்   ஸ்ரீ ராமானுஜர்  1938  -  -3  அனைத்துப் பாடல்களும்  காளமேகம்  1940  -  -4  துன்பம் நேர்கையில் யாழெடுத்து நீ...  ஓர் இரவு  1951  எம். எஸ். ராஜேஸ்வரி  ஆர். சுதர்சனம்5  அதோ பாரடி அவரே என் கணவர்...  கல்யாணி  1952  பி. லீலா  எஸ். தட்சிணாமூர்த்தி & ஜி. ராமனாதன்6   வாழ்க வாழ்க வாழ்கவே...  பராசக்தி  1952  எம். எல். வசந்தகுமாரி  ஆர். சுதர்சனம்7   பசியென்று வந்தால் ஒரு பிடி சோறு...  பணம்  1952  -  விஸ்வநாதன்-ராமமூர்த்தி8   அந்த வாழ்வுதான் எந்தநாள் வரும்?...  அந்தமான் கைதி  1952  -  ஜி. கோவிந்தராயுலு நாயுடு9   குளிர்த்தாமரை மலர்ப்பொய்கை...  வளையாபதி  1952  டி. எம். சௌந்தரராஜன் & கே. ஜமுனா ராணி  எஸ். தட்சிணாமூர்த்தி10   குலுங்கிடும் பூவிலெல்லாம் தேனருவி...  வளையாபதி  1952  டி. எம். சௌந்தரராஜன் & கே. ஜமுனா ராணி எஸ். தட்சிணாமூர்த்தி11 தாயகமே வாழ்க தாயகமே வாழ்க...  பூங்கோதை  1953  -  பி. ஆதி நாராயண ராவ்12  பாண்டியன் என் சொல்லை.....  திரும்பிப்பார்  1953  பி. லீலா  ஜி. ராமனாதன்13  ஆலையின் சங்கே நீ ஊதாயோ... ரத்தக்கண்ணீர் 1954  எம். எல். வசந்தகுமாரி  சி. எஸ். ஜெயராமன்14   எங்கள் வாழ்வும் எங்கள் வளமும் என் மகள்  1954  எஸ். வரலட்சுமி  சி. என். பாண்டுரங்கன 15  வெண்ணிலாவும் வானும் போல... கல்யாணம் பண்ணியும் பிரம்மச்சாரி  1954  ராதா ஜெயலட்சுமி  டி. ஜி. லிங்கப்பா16  நீலவான் ஆடைக்குள் உடல் ...  கோமதியின் காதலன்   1955  ஏ. எம். ராஜா  ஜி. ராமனாதன்17  ஆடற்கலைக்கழகு தேடப்பிறந்தவள்...  நானே ராஜா  1955  பி. லீலா & என். எல். கானசரஸ்வதி  டி. ஆர். ராம்நாத்18  தலைவாரி பூச்சூடி உன்னை-பாட...  ரங்கோன் ராதா  1956  பி. பானுமதி  டி. ஆர். பாப்பா19  கோரிக்கையற்றுக் கிடக்குதண்ணே... குலதெய்வம்  1956  சி. எஸ். ஜெயராமன்  ஆர். சுதர்சனம்20 ஒரே ஒரு பைசா தருவது பெரிசா...    பெற்ற மனம்  1960  சூலமங்கலம் ராஜலட்சுமி  எஸ். ராஜேஸ்வர ராவ்21  பாடிப் பாடிப் பாடி வாடி...   பெற்ற மனம்   1960  ஜே. பி. சந்திரபாபு & சூலமங்கலம் ராஜலட்சுமி  எஸ். ராஜேஸ்வர ராவ்22  மனதிற்குகந்த மயிலே வான்விட்டு... பெற்ற மனம்  1960  ஜே. பி. சந்திரபாபு  எஸ். ராஜேஸ்வர ராவ்23  தமிழுக்கும் அமுதென்று பேர்-அந்த...  பஞ்சவர்ணக்கிளி  1965  பி. சுசீலா  விஸ்வநாதன்-ராமமூர்த்தி24  எங்கள் வாழ்வும் எங்கள் வளமும்...  கலங்கரை விளக்கம்  1965  சீர்காழி கோவிந்தராஜன் & பி. சுசீலா  எம். எஸ். விஸ்வநாதன்25  வலியோர் சிலர் எளியோர் தமை...  மணிமகுடம்  1966  டி. எம். சௌந்தரராஜன்  ஆர். சுதர்சனம்26  புதியதோர் உலகம் செய்வோம்-கெட்ட  சந்திரோதயம்  1966  சீர்காழி கோவிந்தராஜன்  எம். எஸ். விஸ்வநாதன்27  எங்கெங்குக் காணிணும் சக்தியடா !...  நம்மவீட்டு தெய்வம்  1970  டி. எம். சௌந்தரராஜன்  குன்னக்குடி வைத்தியநாதன்28  சித்திரச் சோலைகளே-உமை நன்கு.... நான் ஏன் பிறந்தேன்  1972  டி. எம். சௌந்தரராஜன்  சங்கர் கணேஷ்29  புதியதோர் உலகம் செய்வோம்  பல்லாண்டு வாழ்க  1975  டி. எம். சௌந்தரராஜன் & வாணி ஜெயராம்  கே. வி. மகாதேவன்30  காலையிளம் பரிதியிலே ...  கண்ணன் ஒரு கைக்குழந்தை  1978  எஸ். பி. பாலசுப்பிரமணியம்  இளையராஜா31  அம்மா உன்றன் கைவளையாய் ... நிஜங்கள்  1982  வாணி ஜெயராம்  எம். பி. சீனிவாசன்32  கொலை வாளினை எடடா... சிவப்பதிகாரம்  2006  ராகுல் நம்பியார் & கதிர்  வித்யாசாகர்33 அவளும் நானும் அமுதும் தமிழும்  அச்சம் என்பது மடமையடா  2016  விஜய் யேசுதாஸ் ஏ. ஆர். ரகுமான்

 கட்டுரைகள் 
பாரதிதாசன் புதுவை முரசு, குடியரசு, குறள் மலர் மற்றும் குயில் ஆகிய இதழ்களில் பல்வேறு காலகட்டங்களில் கட்டுரைகளை எழுதியுள்ளார்.பாரதிதாசன் கட்டுரைகள், தொகுப்பாசிரியர்: சி. துரைசாமி, பதிப்பு 1998 திசம்பர், கார்த்திகா பதிப்பகம், 17ஏ, முத்துமாரியம்மன் கொயில் தெரு, இலட்சுமிபுரம், குரோம்பேட்டை, சென்னை 600 044. 

 வரிசை எண்  கட்டுரைத் தலைப்பு  வெளியான இதழ்  நாள் 1  பெண்களின் சமத்துவம்  விபரம் இல்லை  விபரம் இல்லை 2  கடவுள் ஒன்று  புதுவை முரசு  22.12.1930 3  ஜாதிச் சண்டை  புதுவை முரசு  12.01.1931 4  குழந்தை இந்தியா  புதுவை முரசு  19.01.1931 5  வைர மணிகள்  புதுவை முரசு 09.02.1931 6  சனியனை வணங்குவது சரியா  புதுவை முரசு  16.02.1931 7  ஊழ்  புதுவை முரசு 16.02.1931 8  வெண்ணெய் வாழைதான்  புதுவை முரசு 16.02.1931 9  சீர்திருத்தக்காரர்களின் கஷ்டம் புதுவை முரசு  09.03.1931 10  டாக்டர்களுமா சுயமரியாதையை எதிர்க்க வேண்டும்?  புதுவை முரசு  22.03.1931 11  துக்கடா  புதுவை முரசு  30.03.1931 12  சுயமரியாதைக்காரர்களே தொலைந்து போய்விடுங்கள்!  புதுவை முரசு  06.04.1931 13  மானுடம் போற்று!  புதுவை முரசு  18.05.1931 14  ஆஸ்திகமே அறிவைக் கெடுத்தது  புதுவை முரசு  20.07.1931 15  கடவுள் சிருஷ்டியா?  புதுவை முரசு  16.11.1931 16  குழந்தையும் தெய்வமும் கொண்டாடும் இடத்தில்  புதுவை முரசு  22.02.1932 17  இனி என்ன செய்யப் போகிறீர்கள்?  புதுவை முரசு  22.02.1932 18  சமத்துவம், சகோதரத்துவம், சுத்ந்திரம்  புதுவை முரசு  மார்ச்சு,1932 19  லெளகிகத்தின் துஷ்டப் பிள்ளை வைதிகம்  புதுவை முரசு  மார்ச்சு, 1932 20  சேசுநாதர் வருகை  புதுவை முரசு  21.03.1932 21  அம்மியும் நகரும்  குடியரசு  26.03.1933 22  பரமண்டலத்திலிருக்கும் பரமசிவனுக்கோர் பகிரங்கக் கடிதம்  புதுவை முரசு  மார்ச்சு, 1932 23  அன்பே சிவம் என்பது ஆத்திகர் கரடி  குடியரசு  09.04.1933 24  எழுத்துச் சிக்கனம்  குயில்  15.05.1948 25  குள்ளநரியின் குதிப்புக்கு மறுப்பு  குயில்  15.05.1948 26  மறைமலை அடிகளார்  குறள் மலர்  29.09.1950 27  தமிழன் யார்?  குயில்  01.06.1958 28  இவர்களைப் பாருங்கள்  குயில்  16.06.1959 29  பாருங்கள் அவர்களை  குயில்  16.06.1959 30  அவர்களைப் பாருங்கள்  குயில்  16.06.1959 31  ஏழ்மை ஒழியுமா?  குயில்  02.02.1960 32  உண்டு என்பார்! இல்லைஎன்பார்!  குயில்  10.05.1960 33  பொன்னும் தங்கமும்  குயில்  02.08.1960 34 உருசியாவில் திருக்குறள் விளக்கம்  குயில்  13.09.1960 35  செங்கோன் தரைச் செலவு தமிழுக்கு வரலாறு உண்டு  குயில் 04.10.1960 36  தமிழகத்தில் பஞ்சாயத்து ஆட்சி  குயில்  04.10.1960 37 தெய்வமிகழேல்  குயில்  11.10.1960 38  கோயில் இல்லா ஊரில் குடியிருக்க வேண்டாம்  குயில்  18.10.1960 39  அரிசி சோம்பலை உண்டாக்குமா?  குயில்  08.11.1960 40  தமிழன் வெற்றி எங்கிருக்கிறது?  கலைக்கதிர்  1962 41  அடி; நொறுக்கிவிடு  விபரம் இல்லை  15.09.1969 42  சாதி ஏன்?  குயில் 10.02.1962

 மறைவு 
பாரதிதாசன் ஏப்ரல் 21, 1964 அன்று காலமானார்.

 பாரதிதாசன் எழுதிய முன்னுரைகள் 
 வள்ளுவர் கண்ட நாடு, மு.த.வேலாயுதனார், சரோஜினி பதிப்பகம் புதுச்சேரி, 1951 திராவிடநாடு (இதழ்) நாள்:10-6-1952, பக்கம் 8

 பாரதிதாசன் பற்றிய நூல்கள் 
 புரட்சிக்கவிஞர் பாரதிதாசன், ரஜீத், 1945, மின்னல் பதிப்பகம், புஸ்லி வீதி, புதுச்சேரி.குடிஅரசு, 18-8-1945, பக்.11

 மேற்கோள்கள் 

 வெளி இணைப்புகள் 

 மதுரைத் திட்டத்தில் பாரதிதாசன் பாடல்கள், படைப்புகள்.
 சென்னைநூலகம்.காம்


பகுப்பு:தமிழிசைக் கலைஞர்கள்
பகுப்பு:1891 பிறப்புகள்
பகுப்பு:1964 இறப்புகள்
பகுப்பு:தமிழ் இறைமறுப்பாளர்கள்
பகுப்பு:இந்தியத் தமிழ் நாடகாசிரியர்கள்
பகுப்பு:தனித்தமிழ் இயக்க அறிஞர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:திருக்குறள் உரையாசிரியர்கள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:புதுச்சேரி அரசியல்வாதிகள்
பகுப்பு:புதுச்சேரி எழுத்தாளர்கள்
பகுப்பு:புதுச்சேரி மாவட்ட நபர்கள்